Rosario

Rosario (Rosario) ir pilsēta Argentīnas centrālajā daļā pie Parānas upes, Santafē provinces lielākā pilsēta un Argentīnas trešā lielākā pilsēta. Ostas pilsēta, jo okeāna kuģi var sasniegt pilsētu pa Parānas upi.

Rosario ir Argentīnas nacionālā karoga rašanās vieta.

Vēsture 

Rosario vietā apmetne izveidojās XVII gadsimtā, tomēr precīzs pilsētas dibināšanas gads nav zināms.

1812. gada 27. februārī ģenerālis Manuels Belgrano tieši Rosario pirmoreiz pacēla jaunizveidoto Argentīnas nacionālo karogu.

Ap 1850. gadu Rosario bija tikai 3000 iedzīvotāju, jo tās ostai bija aizliegts pieņemt ārzemju kravas. 1852. gada 5. augustā Argentīnas prezidents Husto Hosē de Urkisa (Justo José de Urquiza) pasludināja Rosario par pilsētu un atļāva ārzemju tirdzniecību. Osta un pilsēta sāka attīstīties ļoti strauji.

1926. gadā Rosario bija 407 000 iedzīvotāji, no kuriem 47% bija dzimuši ārpus Argentīnas.

1946. gadā Rosario bija spēcīgs atbalsts Huanam Peronam. 1969. gadā pilsētā notika pret diktatūru vērsti studentu un strādnieku nemieri (Rosariazo). Kad 1976. gadā Argentīnā nodibinājās diktatūra, daudzi pilsētas iedzīvotāji "pazuda".

Cilvēki 
Rosario dzimuši:

 Gato Barbjēri (Gato Barbieri) (1934-) - mūziķis
 Ernesto Če Gevara (Ernesto Che Guevara) (1928-1967) - revolucionārs
 Cēzars Delgado (César Delgado) (1981-) - futbolists
 Lučo Fontana (Lucio Fontana) (1899-1968) - mākslinieks
 Kristians Gonsaless (Cristian González) (1974-) - futbolists
 Havjers Maskerano (Javier Mascherano) (1984-) - futbolists
 Lionels Mesi (Lionel Messi) (1987-) - futbolists
 Maksimiliano Rodrigess (Maximiliano Rodríguez) (1981-) - futbolists
 Anhels Di Marija (Ángel Di María) (1988) - futbolists

Sadraudzības pilsētas 
Rosario sadraudzības pilsētas ir:

 Alesandrija, Itālija
 Almati, Kazahstāna
 Asunsjona, Paragvaja
 Bilbao, Spānija
 Karakasa, Venecuēla
 Kuenka (pilsēta), Ekvadora
 Dakara, Senegāla
 Haifa, Israēla
 Impērija, Itālija
 Kuveita (pilsēta), Kuveita
 Manizalesa, Kolumbija
 Medeljina, Kolumbija
 Monterreja, Meksika
 Montevideo, Urugvaja
 Pireja, Grieķija
 Pisko, Peru
 Portualegri, Brazīlija
 Šanhaja, Ķīna
 Santa Klāra, Kuba
 Santakrusa de la Sjerra, Bolīvija
 Santjago de Kuba, Kuba
 Santodomingo, Dominikāna
 Sentluisa, ASV
 Turīna, Itālija
 Valparaiso, Čīle

Atsauces

Ārējās saites 

Argentīnas pilsētas